

**ΠΡΑΞΗ «ΠΡΑΚΤΙΚΗ ΑΣΚΗΣΗ ΤΡΙΤΟΒΑΘΜΙΑΣ ΕΚΠΑΙΔΕΥΣΗΣ ΤΗΣ Α.Σ.ΠΑΙ.Τ.Ε.»**

**ΕΠΙΧΕΙΡΗΣΙΑΚΟ ΠΡΟΓΡΑΜΜΑ**

**«ΑΝΑΠΤΥΞΗ ΑΝΘΡΩΠΙΝΟΥ ΔΥΝΑΜΙΚΟΥ, ΕΚΠΑΙΔΕΥΣΗ ΚΑΙ ΔΙΑ ΒΙΟΥ ΜΑΘΗΣΗ 2014-2020»**

**ΕΠΕΙΓΟΥΣΑ ΑΝΑΚΟΙΝΩΣΗ**

Σας ενημερώνουμε ότι έχει εγκριθεί η Πρόταση για την Πρακτική Άσκηση φοιτητών της ΑΣΠΑΙΤΕ για το χρονικό διάστημα από 1-11-2016 έως 31-10-2017 στο πλαίσιο της Πρόσκλησης ΕΔΒΜ12 με τίτλο «Πρακτική Άσκηση Τριτοβάθμιας Εκπαίδευσης» του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Δια Βίου Μάθηση» (ΕΣΠΑ 2014-2020) το οποίο συγχρηματοδοτείται από το Ευρωπαϊκό Κοινωνικό Ταμείο (ΕΚΤ).

Για το Τμήμα Εκπαιδευτικών Ηλεκτρολόγων Μηχανικών και Εκπαιδευτικών Ηλεκτρονικών Μηχανικών θα καλυφθεί η Πρακτική Άσκηση συνολικά οκτώ φοιτητών με μηνιαία αμοιβή 280,00€ και συνολική αμοιβή 1.680,00€ (280,00€\*6μήνες=1680,00€). Η διάρκεια της Πρακτικής Άσκησης με το ΕΣΠΑ είναι αυστηρά έξι μήνες και απαραίτητη προϋπόθεση για την πραγματοποίησή της είναι ο φορέας απασχόλησης να υπάρχει στο μητρώο του πληροφοριακού συστήματος ΑΤΛΑΣ. Εάν δεν υπάρχει μπορεί εκ των υστέρων να εγγραφεί αφού ακολουθήσει τις οδηγίες που αναφέρονται στο σύστημα ΑΤΛΑΣ. Κατά τη διάρκεια της Πρακτικής Άσκησης για κάθε ασκούμενο σπουδαστή υπάρχει από την ΑΣΠΑΙΤΕ ασφαλιστική κάλυψη στη περίπτωση εργατικού ατυχήματος.

Με βάση τα παραπάνω όσοι σπουδαστές επιθυμούν να πραγματοποιήσουν την Πρακτική τους με το ΕΣΠΑ θα πρέπει το συντομότερο δυνατόν να συμπληρώσουν την αίτηση έναρξης Πρακτικής Άσκησης που υπάρχει στη Γραμματεία του Τμήματος αφού πρώτα επιλέξουν τον επιθυμητό φορέα απασχόλησης μέσα από το πληροφοριακό σύστημα ΑΤΛΑΣ. Για να μπορέσει να ολοκληρωθεί το εξάμηνο της Πρακτικής μέσα στα χρονικά όρια του προγράμματος θα πρέπει η έναρξή της να γίνει το αργότερο στις 1-4-2017. Για οποιαδήποτε απορία ή πληροφορία μπορείτε να απευθύνεστε στον Υπεύθυνο της Πρακτικής Άσκησης του Τμήματος Α. Παπαδάκη ([apapadakis@aspete.gr](mailto:apapadakis@aspete.gr)) ή στον Ιδρυματικό Υπεύθυνο της Πράξης Ι. Κατσίρη ([ikatsiris@aspete.gr](mailto:ikatsiris@aspete.gr)).